Selma Björnsdóttir

Selma Björnsdóttir (f. 13. júní 1974), þekkt sem Selma, er íslensk söngkona, leikkona og leikstjóri sem öðlaðist mikla frægð eftir að hún hafnaði í öðru sæti í Söngvakeppni evrópskra sjónvarpsstöðva árið  með laginu „All Out of Luck“ sem var þá besti árangur Íslands í keppninni. Sama ár gaf hún gaf út sólóplötuna sína I Am, sem varð söluhæsta hljómplata ársins á Íslandi. Selma hefur síðan gefið út tvær aðrar hljómplötur (Life Won't Wait og Alla leið til Texas) sem einsöngkona og tvær safnplötur ásamt Hönsu (Sögur af sviðinu og Sögur af konum). Hún hefur einnig notið mikilla vinsælda sem sviðsleikkona í leiksýningum eins og Grease, Ávaxtakörfunni og Litlu hryllingsbúðinni og unnið sem leikstjóri á leiksýningum á borð við Vesalingana og Gosa.

 Æska 
Selma Björnsdóttir fæddist í Reykjavík þann 13. júní 1974, þriðja af fjórum börnum Björns Friðbjörnssonar og Aldísar Elíasdóttur.(21. maí 2005), Selma og sönggenið, DV Hún á þrjár systur, Hrafnhildi sem er óperusöngkona, Birnu og Guðfinnu sem eru báðar dansarar og danskennarar. Í barnæsku sinni fór Selma í danstíma ásamt systrum sínum hjá Heiðari Ástvaldssyni. „Ég hætti þar fljótlega af því að ég þurfti að dansa við stráka. Það gat ég ekki hugsað mér.“Gunnlaugur Árnason (5. júlí 1998), Þeir hæfustu lifa af, Morgunblaðið Fimm ára gömul fór Selma að læra á selló sem hún æfði í þrjú ár. Frumraun hennar í leikhúsi kom þegar hún var aðeins sjö ára gömul en hún söng álfadísina í uppfærslu barnakórs Garðabæjar af Öskubusku. Þegar Selma var tíu ára fengu hún og systur hennar hlutverk í barnaóperunni Örkinni hans Nóa sem var sýnd í Íslensku óperunni og stuttu seinna komu þær fram í óperunni Carmen. Einnig fékk hún hlutverk í barnaleikritinu Kardemommubænum í Þjóðleikhúsinu. Árið 1990 hóf Selma nám við Verzlunarskóla Íslands og hafði hún mikinn metnað í námi sínu og mikinn áhuga á íslensku, bókmenntafræði og sögu. Hún var mjög virk í félagslífi skólans en hún tók ekki þátt í neinum söngleikjum fyrr en á lokaári sínu. Hún tók þátt í söngvakeppni skólans, Verzló Væli, fyrir tilviljun en vinkona hennar skráði hana til leiks án vitundar hennar. Þegar kom að keppninni fór hún með sigur af hólmi. Hún var danshöfundur í nemendamótssýningunni á söngleiknum Jesus Christ Superstar og það var við undirbúning sýningarinnar sem hún kynntist Þorvaldi Bjarna Þorvaldssyni sem hún síðar vann náið með.(4. maí 1996),   Færslu á undan kennaranum, Morgunblaðið

 Ferill 
 1995–1998: Upphaf ferils 
Árið 1995 eftir að hafa ústkrifast úr menntaskóla var Selma ráðin til að leika Rosaliu í uppfærslu Þjóðleikhússins af West Side Story. Hún hafði ætlað að fara í lögfræðinám en ákvað að taka sér ársfrí eftir skólann eftir að hún hafði fengið hlutverkið. Árið 1996 hóf sjónvarpsþátturinn Ó göngu sína á dagskrá RÚV í stjórn Selmu og Markúsar Þórs Andréssonar. Þættirnir voru miðaðir að unglingu og urðu frekar umdeildir en þeir samantóðu af umfjöllun um umræðuefni eins og klám og fíkniefni, frumsömdum atriðum, fréttum og allskonar menningarumfjöllun.  Ó Árið 1998 var Selma ráðin í aðalkvenhlutverkið í söngleiknum „Grease” í Borgarleikhúsinu á móti Rúnari Frey Gíslasyni sem hún síðar giftist. Söngleikurinn naut gífurlegra vinsælda og var það þar sem Selma öðlaðist fyrst frama sem söng-og leikkona.

 1999: Eurovision frægð og I Am 

Í byrjun ársins 1999 var Selma beðin um að vera fulltrúi Íslands í Söngvakeppni evrópskra sjónvarpsstöðva vorið 1999.(11. janúar 1999), Selma til Ísraels, DV Lagið átti hún að semja ásamt lagahöfundi að hennar eigin vali. Hún valdi Þorvald Bjarna en þau höfðu þá nýlegast unnið að tónlistinni í kvikmyndinni Sporlaust árið áður.Árni Sæberg (14. janúar 1999), Selma keppir fyrir Íslands hönd, Morgunblaðið Eftir að hafa kynnt sér fyrri keppnir var Selma viss Selma valdi lagið „All Out of Luck“ úr hópi nítján laga sem Þorvaldur Bjarni hafði samið, en textinn var eftir Sveinbjörn I. Baldvinsson. Þann 9. apríl 1999 var myndbandið við lagið í leikstjórn Óskars Jónassonar frumsýnt en það var tekið upp víða í Reykjavík.(19. mars 1999),   Brosað framan í heiminn, Dagur(27. mars 1999), Til Jerúsalem, Dagblaðið Vísir Föruneyti Selmu innhélt Hönsu, Rúnu G. Stefánsdóttur og Stefán Hilmarsson í bakröddum, Brynjar Örn Þorleifsson og Daníel Traustason dansara og Þorvald Bjarna.(22. maí 1999), Hverjir fara með Selmu?, DV Selma hlaut töluverða athygli þegar hún kom til Jerúsalem fyrir keppnina og trónaði hún á toppi flestra veðbanka. Blaðamannafundur íslenska hópsins var sá fjölmennasti og þótti hún mjög sigurstrangleg í keppninni.(27. maí 1999), Selma í sjokki, DV Lagið hafði þá náð toppi tónlistans á Íslandi sjö vikur í röð.(4. júní 1999), Íslenski listinn, Fókus  Selma náði öðru sæti í keppninni og hlaut 146 stig en þá var það þá besti árangur Íslands í keppninni. Kjóllinn sem Selma klæddist á sviðinu var síðar settur til sýnis á Hard Rock Café í Kringlunni.(19. desember 1999), Stjarna Selmu skín skært, Morgunblaðið Árangur Selmu í Eurovision var stökkpallur fyrir hana til að koma sér fyrir á erlendum vettvangi. Stuttu síðar skrifaði hún undir samning við Universal upp á þrjár plötur og hóf hún að syngja á fyrsu sólóplötu sína um leið. Platan bar nafnið I Am og í viðtali sagði Selma að hún væri „popplata en það eru nokkur rokklög og ballöður á henni líka.”(1. júní 1999), Selma, Skinfaxi Selmu voru einnig veitt verðlaunin fyrir Flytjanda ársins á íslensku tónlistarverðlaununum 1999 eftir velgengni sína á árinu.(18. mars 2000),   Íslensku tónlistarverðlaunin, DV

 2000–2004: Life Won't Wait og Sögur af Sviðinu 
Aðeins ári eftir að fyrsta plata hennar, I Am kom út, gaf Selma út aðra plötu sína Life Won't Wait. Þrátt fyrir að platan hafi ekki náð að jafna velgengni I Am náði hún fjórða sæti á vinsældarlistanum. Stuttu eftir útgáfu Life Won't Wait ákváðu Selma og Þorvaldur að rifta samninginn við Universal eftir að hafa beðið í ár til að fá að koma fyrri plötunni út á heimsmarkað. Selma lýsti samt upplifun sinni á samningnum sem góðum, „ég söng úti um alla Evrópu og skemmti og söng hjá sjónvarpsstöðvum og á tónlistarhátíðum og gerði dýr og flott myndbönd. Þannig að ég lærði helling á þessu.“ Í desember 2001 höfðu Selma og Hansa haldið jólatónleika í Vesturporti og síðar Borgarleikhúsinu sem innihéldu eingöngu söngleikjatónlist og nutu mikillavinsælda. Viðbrögð voru svo góð að Skífan sýndi því áhuga að gefa út hljómplötu með söngleikjatónlist.JKÁ (19. október 2002),   Aldrei liðið betur, DV Eftir fæðingu sonar hennar í desember 2002 ákvað Selma að draga sig úr sviðsljósinu og vann þá helst við að aðstoða keppendur í Idol stjörnuleit með dansatriði.(21. maí 2005), Selma og sönggenið, DV Árið 2003 sneri hún svo aftur í Söngvakeppni evrópskra sjónvarpsstöðva þegar hún fylgdi Birgittu Haukdal til Ríga og sá um sviðshreyfingarnar á sviðinu. Íslenska lagið sem hét „Open Your Heart“ hafnaði í áttunda sæti með 81 stig og tryggði sá árangur að Ísland fengi að vera í aðalkeppninni árið eftir.Inga Rún Sigurðardóttir (24. maí 2003), Borgin breytist í Evróvisjónborg, Morgunblaðið

 Einkalíf 
Selma kynntist Rúnari Frey Gíslasyni árið 1998 þegar þau léku á móti hvort öðru í söngleiknum Grease. Rúnar hafði áður verið skólabróðir hennar í Verzlunarskólanum en þau höfðu aldrei kynnst vegna þess hann var árinu eldri. Selma og Rúnar giftu sig í janúar 2006. Þau eiga tvö börn samanGifta sig um helgina , Hér og Nú(6. júlí 2007), Ný kynslóð, sömu nöfn, Sirkus

 Útgefið efni 
 Breiðskífur 
 Útgáfuár  Plötuheiti  Sæti  Eintök  Vottun 1999  I Am  1(26. nóvember 1999)   Vel úti látnar kræsingar, Morgunblaðið  10.000(27. febrúar 1999),   Plata Selmu sú sem seldist best hjá skífunni, Morgunblaðið  Platínuplata 2000  Life Won't Wait  4(8. desember 2000),   Selma snýr aftur!, MorgunblaðiðArnar Eggert Thoroddsen (15. desember 2000),   Tónlistinn 49. vika, Morgunblaðið    2002  Sögur af Sviðinu  3(2. nóvember 2002),   Tónlistinn 43. vika 2002, Morgunblaðið   2006  Sögur af Konum  18   2010  Alla leið til Texas  13  Plötutíðindi 25.-28. nóvember  

 Smáskífur 
 Útgáfuár  Plötuheiti  Sæti  Eintök  Vottun 1998  Nóttin  39   1998  Weekender  37   1998  All the Wrong People  26   1999  All Out of Luck  1  6.000(19. desember 1999),   Stjarna Selmu skín skært, Morgunblaðið  Gullplata 1999  Hitgirl  14   1999  I Am  16    2000  I Regret It  7   2000  Respect Yourself  18   2000  Every Little Thing  10   2005  If I Had Your Love  2  Netlistinn viku 14, 2005, Tónlistinn  

 Ferilskrá 
 Leikkona 
 Ár Leikrit Hlutverk Leikhús 1995 West Side Story Rósalía Þjóðleikhúsið 1995 Rocky Horror Picture Show Kólumbía Flugfélagið Loftur 1995 Áfram Latibær! Solla Stirða Flugfélagið Loftur 1996 Skari Skrípó Dapra Flugfélagið Loftur 1997 Hið Ljúfa Líf María Borgarleikhúsið 1998 Grease Sandí Borgarleikhúsið 1998 Ávaxtakarfan Graskerið Draumasmiðjan 1999 Litla hryllingsbúðin Tríó Borgarleikhúsið 2001 Sungið í rigningunni Kathy Selden Borgarleikhúsið 2002 Benedikt Búálfur Brynhildur álfadrottning Draumasmiðjan 2004 Hárið Sheila Franklin Menningarfélag alþýðunnar 2004 Grease Rizzo Borgarleikhúsið 2004 Rómeó og Júlía Frú Capulet Vesturportið 2005 Ávaxtakarfan Eva appelsína Austurbær 2006 Hafið bláa Skatan ógurlega Austurbær 2006 Footloose Iris Borgarleikhúsið 2010 Metamorphosis  Grete Vesturportið
 Leikstjóri 
 Ár Leikrit Leikhús 2007 Gosi  Borgarleikhúsið  2009 Kardemommubærinn  Þjóðleikhúsið 2009 Grease  Loftkastalinn 2009 Ólíver Þjóðleikhúsið 2012 Vesalingarnir Þjóðleikhúsið

 Danshöfundur 
 Ár Leikrit  Leikhús 1994 Jesus Christ Superstar Verzlunarskóli Íslands 1995 The Wall Verzlunarskóli Íslands 1996 Cats Verzlunarskóli Íslands  1997 Saturday Night Fever Verzlunarskóli Íslands 1997 Að eilífu Hermóður og Háðvör 1998 Mambo Kings Verzlunarskóli Íslands 1999 Dirty Dancing Verzlunarskóli Íslands 1999 Baneitrað samband á Njálsgötunni Draumasmiðjan 2001 Töfraflautan Íslenska óperan 2002 Benedikt Búálfur Draumasmiðjan 2004 Hárið Menningarfélag alþýðunnar 

 Heimildir 

Flokkur:Íslenskar söngkonur
Flokkur:Íslenskar leikkonur
Flokkur:Íslenskir leikstjórar
Flokkur:Þátttakendur í söngvakeppni evrópskra sjónvarpsstöðva